Trane, blydskap toe Australiese grense heropen | Maroela Media
Trane, blydskap toe Australiese grense heropen
Familielede omhels mekaar Maandag by die Sydney-internasionale lughawe. (Foto: Saeed Khan / AFP)
Australië se landsgrense is Maandag oopgestel nadat dit byna 600 dae gelede vir internasionale reise gesluit is in 'n poging om die verspreiding van Covid-19 te beperk.
Roerende tonele het vandag by die Sydney-internasionale lughawe afgespeel waar familie en vriende ná meer as 'n jaar en 'n half uitmekaar eindelik kon herenig.
Die grense is in die twee grootste stede, Sydney en Melbourne, vir hoofsaaklik ingeënte Australiese burgers oopgestel, wat beteken dat meer as een miljoen buitelandse inwoners steeds in Australië gestrand gelaat is en nie hul geliefdes in die buiteland kan besoek nie.
Australiërs is vir die afgelope 19 maande verbied om sonder toestemming oorsee te reis nadat dié land op 20 Maart verlede jaar van die wêreld se strengste reisbeperkings in reaksie op die Covid-19-pandemie ingestel het.
Australiërs wat wel toestemming kon bekom om Australië binne te gaan, is gedwing om duisende dollar op te dok aan verpligte hotelkwarantyn.
Die Australiër Tim Turner was verheug toe hy ná meer as 'n jaar eindelik met sy seun op die lughawe kon herenig.
Julie Choo, wat van die Verenigde Koninkryk gereis het om haar siek ma in die hospitaal te besoek, vertel dat sy die trane moes terughou toe haar vliegtuig Maandag in Australië geland het.
"Ek kan nie wag om aan my ma se hand te vat as ek haar sien nie. Ek kan nie wag om haar vas te hou nie. Dit gaan baie emosioneel wees."
Vir sommige is dit egter te laat. Lucinda Botlero vertel dat haar pa net verlede week oorlede is. "Ek het my gesin vir vier jaar nie gesien nie. Ons probeer al 'n jaar en 'n half inkom.
"Dit is maar gemengde gevoelens. Want ek kon steeds nie my pa lewend sien nie. Ons is net 'n week laat, maar dit is steeds baie verblydend dat ek nou sy begrafnis sal kan bywoon."
Die Australiese eerste minister, Scott Morrison, het dit as 'n "groot dag vir Australië" bestempel.
Die Australiese lugredery Qantas het 'n groot deel van sy vliegtuie vir langer as 18 maande op die grond gehou. Reise sal nou na verwagting stadig hervat word, ná vermoedelik min passasiers op die eerste vlugte Australië sal binnekom.
Sommige Australiese state met laer inentingsyfers sal egter nog gesluit bly vir die wêreld, aangesien besoekers steeds aan verpligte en duur hotelkwarantyn sal moet voldoen.
VIDEO: Families reunite in emotional scenes at Sydney's international airport, as Australia's border reopens almost 600 days after a pandemic closure began pic.twitter.com/6hxIEo2EtN
algehele afsondering Australië
Monument onthul nog 'n Afrikanerbaken
17 gewond tydens mesaanval op trein
Video: 'n Kuier op die stel van 'Binnelanders'
Absoluut tragies hoe diktators in 2021 die lewens van miljoene verwoes het op grond van slegte wetenskap en leuns. Tog sing jul nogsteeds lofpryse aan Amerikaanse medici en kommunisme. Pateties!
Jy moet ingeteken wees om te stem24-10Jy moet ingeteken wees om te stem
En dit het die Aussies uiteindelik niks gehelp nie. Die Aussie-regering het eintlik net naam weggegooi (en hulle mense BAIE kwaad gemaak). Daar's nie pille vir onnoselheid nie.
Jy moet ingeteken wees om te stem18-10Jy moet ingeteken wees om te stem
Ai, ek het kinders en kleinkinders in Australia, een nog nooit gesien en ek gaan nie ent nie. So, hier sit ek, ek hoop my kinders sal my begrafnis eendag as ek sterf kom bywoon.
"Groot dag vir Australië" – Scott Morrison. Is daar iets meer walgliks as 'n skynheilige politieke diktator?
Australie se dae as 'n sogenaamde "vrye, westerse demokrasie" is lankal getel.
Dit vat die prys as land met die mees belaglike en drakoniese maatreëls tydens die "pandemie".
Vir baie jare al is dit die wêreld se grootse nanny state, maar binnekort is dit die wêreld se nuutste kommunistiese land…